《秋水叹》
清代·冯咏芝

身不作村农，不知村农苦。今夏苦淋漓，秋来仍多雨。

万顷与千畴，茫茫无片土。始尚望开晴，新秧还可补。

何期白露降，旭日犹未睹。农户最关心，妇子愁无语。

征赋虽初完，衣食出何所。离乱痛相遭，正宜舒民力。

天道竟无知，饥馑生不测。拯济乏良方，中心常戚戚。

叹息诗初成，寒虫鸣四壁。

作者简介：冯咏芝，字诵芬，高要人。官江苏知县。有《耐盦诗钞》。